JMT บวก 2.40% หลังเปลี่ยนนโยบายบัญชี-ไม่รับรู้ขาดทุนบ.ย่อย
JMT บวก 2.40% หลังเปลี่ยนนโยบายบัญชีสะท้อนกำไรที่แท้จริงมากขึ้น-ไม่ต้องรับรู้ขาดทุนจาก JMT Plus โดย ณ เวลา 10.43 น. ราคาอยู่ที่ 17.10 บาท บวก 0.40 บาท หรือ 2.40% ด้วยมูลค่าซื้อขาย 45.43 ล้านบาท โดยบล.ไอร่า แนะนำ"ซื้อ" ราคาเป้าหมาย 18 บาท
22 พ.ย. 2559

ผู้สื่อข่าวรายงานว่า ราคาหุ้นบริษัทเจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ  JMT  ณ เวลา 10.43 น. ราคาอยู่ที่ 17.10 บาท บวก 0.40 บาท หรือ 2.40% ด้วยมูลค่าซื้อขาย 45.43 ล้านบาท
เมื่อเวลา 10.29 น. โดยเปิดตลาดที่ 16.90 บาท ราคาปรับตัวขึ้นสูงสุดที่ 17.30 บาท และราคาปรับตัวลงต่ำสุดที่ 16.90 บาท
โดยบล.ไอร่า ระบุในบทวิเคราะห์ฯแนะ”ซื้อ”หุ้น บมจ.เจ เอ็ม ที เน็ทเวอร์ค เซอร์วิสเซ็ส (JMT) ราคาเป้าหมาย (ปี 2560) 18 บาท กำไรในไตรมาส 3/59 ที่ 51 ล้านบาท (EPS 0.14) เติบโต 46% จากไตรมาสก่อน และ 137% จากปีก่อน หลัก ๆ มาจาก การกลับสำรองหนี้ของ JMT Plus ซึ่งเป็นบริษัทลูก จำนวน 9.34 ล้าน จาก NPL ที่ปรับตัวลดลงจาก 7.46% ใน ไตรมาส 2/59 ลงเหลือ 4.62%
การปรับเปลี่ยนนโยบายบัญชีเพื่อให้สะท้อนกำไรที่แท้จริงมากขึ้น โดยมีการเปลี่ยนแปลง ดังนี้ 1.จากเดิมที่รับรู้รายได้ตาม Projection ของลูกหนี้ที่ซื้อมา 5 ปี ขยายเป็น 10 ปี (เฉพาะหนี้ที่ซื้อมาหลังปี 2558) 2.เปลี่ยนจากเดิมการรับรู้รายได้โดยอิงกับ IRR ตั้งแต่ซื้อหนี้มาคงที่ไปตลาด 5 ปี เปลี่ยนเป็นรับรู้ตาม IRR ที่เกิดขึ้นจริง ช่วยให้หมดกังวลเรื่องการตั้งสำรองหากเก็บไม่ได้ตาม Projection
นอกจากนี้ มติไม่เพิ่มทุนใน JMT Plus ทำให้ลดการถือหุ้นจาก 99.99% ลงเหลือ 9.84% มองว่าเป็นเรื่องที่ดี คือ JMT ไม่ต้องรับรู้ขาดทุนจาก JMT Plus และหันกลับเน้นในธุรกิจที่บริษัทถนัด
 
         